สนามกีฬาไซตามะ 2002

สนามกีฬาไซตามะ 2002 (埼玉スタジアム2002 (Saitama Sutajiamu Nimarumaruni); อังกฤษ: Saitama Stadium 2002) หรือมักเรียกสั้น ๆ ว่าสนามกีฬาไซตามะ (埼玉スタジアム (Saitama Sutajiamu)) หรือไซซูตะ (埼スタ (Saisuta)) เป็นสนามฟุตบอล สนามกีฬาไซตามะ 2002 สร้างขึ้นสำหรับฟุตบอลโลก 2002 โดยเฉพาะ เป็นสนามที่ใช้แข่งขันฟุตบอลโดยเฉพาะที่มีขนาดใหญ่ที่สุดในเอเชีย และมักได้รับเลือกให้ใช้เป็นสนามแข่งฟุตบอลนัดเหย้าของทีมชาติญี่ปุ่นนัดสำคัญหลายครั้ง อันเนื่องมาจากความปรารถนาของผู้นิยมกีฬาฟุตบอลเอง ปัจจุบัน สนามกีฬาไซตามะ 2002 ใช้เป็นที่จัดการแข่งขันนัดเหย้าของสโมสรฟุตบอลเจลีก (J. League football clubs) ของทีมฟุตบอลอูราวะ เรดไดมอนส์ (Urawa Red Diamonds) ที่ตั้ง ตั้งอยู่ที่เขตมิโดริ นครไซตามะ จังหวัดไซตามะ อยู่ห่างจากสถานีรถไฟอูราวะ-มิโซโนะ (浦和美園駅 (Urawa Misono eki)) ใช้เวลาเดินทางโดยการเดินประมาณสิบห้าถึงยี่สิบนาที การเดินทาง รถไฟ โดยสารรถไฟสายไซตามะลงที่สถานีอูราวะ-มิโซโนะ (浦和美園駅 (Urawa misono eki)) รถยนต์ หากเดินทางจากพื้นที่โตเกียวใช้ทางด่วนสายโทโฮกุ (東北自動車道 (Tōhoku jidōsha dō)) ออกที่อูราวะ (浦和出口 (Urawa Deguchi)) ใช้เวลาอีกสิบนาทีก็จะถึงสนาม ประวัติ สนามกีฬาไซตามะ 2002 สร้างโดยบริษัทอาซูซะ เซ็กเก (梓設計 (Azusa Sekkei)) โดยเริ่มโครงการใน ค.ศ. 1987 เมื่อแรกได้ออกแบบให้รองรับผู้ชมสี่หมื่นคน ต่อมาขยายเป็นหกหมื่นคน และก่อสร้างแล้วเสร็จในเดือนกันยายน ค.ศ. 2001 เพื่อใช้จัดฟุตบอลโลก 2002 โดยเฉพาะ เมื่อสร้างเสร็จพบว่าจุคนได้หกหมื่นสามพันเจ็ดร้อยคน แต่เนื่องจากเหตุผลในการแบ่งฟากผู้ชม จึงจุคนได้จริงเพียงหกหมื่นสองพันสามร้อยคน ในฟุตบอลโลก 2002 นั้น สนามกีฬาดังกล่าวได้ใช้สำหรับการแข่งขันสี่คู่ รวมถึงคู่ญี่ปุ่นกับเบลเยียมซึ่งแข่งประเดิมเทศกาล กับคู่รอบรองชนะเลิศระหว่างบราซิล-ตุรกี การแข่งขันฟุตบอลโลกปี 2002 ที่ใช้สนามแห่งนี้ บราซิลเข้าชิงชนะเลิศกับเยอรมนีโดยบราซิลสามารถเอาชนะเยอรมัน 2-0 ที่สนามโยโกฮามะ เมื่อวันที่ 30 มิถุนายน 2002 จุดเด่น สนามฟุตบอลที่ใหญ่ที่สุดของประเทศญี่ปุ่น สนามหญ้าธรรมชาติ กว้างหกสิบแปดเมตร และยาวหนึ่งร้อยห้าเมตร ความจุหกหมื่นสามพันเจ็ดร้อยที่นั่ง โดยเป็นที่สำหรับผู้พิการหนึ่งร้อยห้าสิบที่ มีบันไดเลื่อนเก้าจุด มีลิฟต์สิบเอ็ดจุด โดยเป็นของผู้พิการเจ็ดจุด มีจอภาพขนาดใหญ่ สูงสิบเมตร ยาวยี่สิบเมตร ติดตั้งไว้สองจอ มีระบบไฟส่องสว่างกว่าสองพันดวง มีระบบเก็บกักน้ำฝนไว้ใช้ ผลิตกระแสไฟฟ้าด้วยแสงอาทิตย์ได้ อ้างอิง แหล่งข้อมูลอื่น เว็บทางการ (ในภาษาญี่ปุ่น) ชมบรรยากาศในสนาม (ในภาษาอังกฤษ)